**Nimic**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu spun nimic

Doar tac și te privesc,

Că pentru mine

Ochii mei vorbesc.

Nu spun nimic

Doar stau și te aștept.

Melodioase ritmuri

Se aud,

În timp ce tac

Și stau să te ascult.

Și-ntre tăceri

Se scrie epopee,

Pe pergament

Din piele de femeie.

Seara când tu nu vii

Stau și citesc,

Fragmentele rămase

Fără sens.

Când restul vorbelor

S-au rătăcit

În universul inimii

De lut.

Nimic nu se aude

Doar tăcerea,

Când stă închisă-n vifor

Mângâierea.

Și când căldura

Dintr-o îmbrățișare,

A spulberat-o crivățul,

Cel care

Te-a prins între dantele

Argintate.

Toate sunt reci

Nimic, nimic, nu poate,

Să mai topească

Gheața dintre noi.

Nimic, nimic,

Doar recile scîntei

Au mai rămas .

Și-n pielea-mi tatuată

Nu mai ești scris.

Doar resturi scrijelite,

Au mai rămas

Pe pergament înscrise.